**GEOGRAFIJA**

Pozdravljeni, učenci,

po zaprtju šole ste dobili navodilo tudi za delo pri GEO. Delo je bilo načrtovano za štiri šolske ure. Nekateri ste morda naredili že večino, drugi manj. Do druge ure v tem tednu se potrudite delo končati, saj bom pripravila kratko preverjanje Obpanonskih pokrajin.

Da bo vse na enem mestu, tokrat ponovno prilagam vam že znana navodila.

Vaša naloga je predelati **Obpanonske pokrajine** (to je delo za 4 ure, skupaj s ponavljanjem in utrjevanjem). Predlagam, da sledite SDZ – berete, podčrtujete, rešujete naloge in obvezno v zvezek izdelate povzetek, na način, kot ste to storili za Alpske pokrajine. Ključni poudarki pa so:

* Zakaj takšno ime
* Lega in delitev (obvezno ob karti!) ter ob tem opis reliefa (nižine, ravnine, gričevja, hribovja)
* Reke in njihove značilnosti (ponovi značilnosti nižinskih rek)
* Podnebje
* Poselitev
* Gospodarstvo nekoč
* Gospodarstvo danes
* Prometne povezave
* Posebnosti, zanimivosti

Kdor ima možnost, si lahko natisne tudi nemo karto in vadi z njo, kot smo to že delali za Alpske in Predalpske pokrajine. Spletni naslov: <https://d-maps.com/pays.php?num_pay=223&lang=en> – zadnja karta v tretji vrsti.

Ostali si pomagajte s karto Predalpskih pokrajin, ki jo imate v zvezku, in jo pač samo dopolnite.

V primeru vprašanj se obrnite name preko elektronske pošte: nevenka.sega@os-mk.si

Pripravila sem tudi **spletno stran**, na kateri vam bom pripenjala gradiva za lažje razumevanje, kakšen PPT, DL, omogočena pa je tudi **komunikacija (kot za ZGO).**

Vesela bi bila, če bi se mi oglasili in napisali tudi kako vam gre, kje so težave …

Link do nje je <https://padlet.com/Nevenka/gkrjcthresty>

Ko nanjo vstopate, se prosim **registrirajte s pravim imenom**. Napišite kakšen komentar, vprašanje, da bom vedela, da ste si stvari ogledali in da sledite delu.

Po drugi uri geografije v tem tednu bom želela, da mi, kar ste naredili, posredujete po elektronski pošti. V izogib stiski s časom zato toplo priporočam redno delo. In seveda uspešno!

Lep pozdrav

Nevenka Šega